
EMLÉKEZTETŐ
Készült a Győr-Moson-Sopron Megyei Mérnöki Kamara 2012. 04. 17. napján, 13 órai kezdettel megtartott elnökségi üléséről. 

Az ülés helye: 
Városháza Díszterme (Győr, Városház tér 1.) 
Jelen vannak: 

Mellékelt jelenléti ív szerint

Az Elnökségi Ülés határozatképes. A határozatok jelen emlékeztető mellékletében találhatók.
Jelenlévők a napirendet elfogadták. 
Az elnökségi ülés napirendje:

1. Tájékoztatás az elmúlt és leendő időszak történéseiről

· MMK – Választmányi ülése
· Főmérnök kérdés
Bartal György elnök

2. Tagfelvételek, engedélyek, fellebbezések. 

Barcsai Éva Magdolna titkár

3. Egyebek 

1. Napirendi pont: Bartal György elnök tájékoztatója
MMK – Választmányi ülés: 

Az MMK választmányi ülésén az elnök asszony 1 órás beszámolójában a cselekvési program állásáról, annak négy fő pilléréről beszélt. Ezután szó esett a költségvetésről is. Arról, hogy a tavalyiba nem került tartalék keret elkülönítésre és ez hiba. E miatt zárolásra kerül egy meghatározott összeg, a tiszteletdíjak kifizetésének (március-szeptember havi) terhére. 

Beszámolót hallgattunk meg az Etikai-fegyelmi szabályzat tervezett módosításáról. 

A Hajdú-Bihar Megyei Mérnöki Kamara az országos Alapszabály módosítását kezdeményezte azzal az indokkal, hogy a területi kamarák elnökei is kerüljenek be az országos elnökségbe.

Több megye jelezte, hogy csökkent a kamarai befizetések mértéke, mert sok a nyugdíjas, ill. a kilépő. 

Nálunk egyelőre nincs ilyen tendencia.

Főmérnök kérdése: Amint azt az előző elnökségi ülésen megbeszéltük, a polgármester számára összeállítottunk egy listát, ami tartalmazza azokat a jogosultságokat, feladatköröket, amiket egy főmérnöknek bírnia kell. A jövő hétre kaptam időpontot, amikor ezekről tájékoztatom.
2. Napirendi pont: Tagfelvételek, engedélyek, fellebbezések
Barcsai Éva Magdolna titkár ismertette:

· Az elmúlt hónapban 2 fő kérte felvételét kamaránkba
· Tagsági viszonyának felfüggesztését 4 fő kérte.
· A tervezői és szakértői jogosultságok meghosszabbítását kérte 4 fő,
· Új tervezői és szakértői jogosultság megadását kérte 5 fő.
· Egy fő, egy 78 éves mérnök, tervezői jogosultságának megszerzéséhez méltányosságból jogosultsági vizsga alóli felmentést is kért.
Az elnökség az ismertetés alapján 5 határozatot hozott, amelyek jelen emlékeztető 1. sz. mellékletében találhatók.

Az elmúlt időszakban nem érkezett fellebbezés Kamaránkhoz.

3. Napirendi pont: Egyebek
Bartal György: A Budapesti és Pest Megyei Mérnöki Kamaránál van egy kiállítás sorozat (tablós és monitoros megjelenítéssel a magyar mérnökök alkotásaiból), amelyet le lehet hozni a megyékbe is bemutatásra. Az installálás azonban 500.000,- Ft-ba kerül (májusban Veszprémben lesz). Azt gondolom, ezt saját finanszírozásban nem tudjuk bevállalni, de ha találunk szövetségeseket (egyetem, városháza, stb.) akkor részben bevállalhatjuk.
Gyurkovics Zoltán: A Történeti Emlékbizottság is készített egy képes-szöveges kiadványt a Kiserzsébet hídról, amely megvan CD-n is. Ezt pár helyre jó lenne elküldeni.
Bogár Zsolt: Véleményem szerint kevés a képmelléklete, hozzá kellene még tenni. A vége pedig jobban köthető egyes cégekhez, mint a témához.
Bartal György: Nézzük meg, a véleményeket pedig küldjük meg Gyurkovics Zoltánnak, utána térjünk vissza a témára.
Egyéb napirendi pont nem lévén, az elnök az ülést bezárja.

